Nagserbi ti La Union Transformative Governance Roadmap (LUTGR) iti Basic Class ti 15th Performance Governance System (PGS) Boot Camp a naisayangkat iti The Oriental Hotel, Mariveles, Bataan idi Pebrero 15-18, 2017 tapnu mailadawan iti kinapateg ti epektibo ken epesiente a sirmata.
Idi umuna nga aldaw, Pebrero 15, bininsa-binsa ni Chris Zaens, executive director ti Institute for Solidarity in Asia (ISA) iti LUTGR iti topikona nga addaan titulo a “Getting the Fundamentals of Strategy Design Right.”
Insuro ni Zaens iti kinapateg iti panagamiris iti asbang nga umno para iti madutokan a sirmata. Inbagana nga iti LUTGR ket mangisarsarming iti kakaisuna ken napateg a posision para iti La Union babaen ti agduduma nga aktibidad tapnu masata iti sirmata iti probinsia nga agbalin a sentro iti Agri-tourism iti Amianan a Luzon intono 2025.
Inbaga ni Zaens a ti LUTGR ket napayos a wagas para kadagiti local government unit (LGU) ken national government agency (NGA) a madama pay laeng nga agsagsagana iti sirmatada. Kinunana pay nga iti LUTGR ket mangpaay iti naisalsalumina ken masingangar a posision para iti La Union. Saan laeng datoy a mangipakpakita kadagiti gunay a kasapulan a maaramid, makita pay iti relasion dagitoy a gunay iti maysa ken maysa. Kas resultana, iti sibubokel a roadmap ket mangpapaay iti masingangar a bentahe a mangiwaywayat iti pannakaamiris iti sirmata iti La Union.
Idi maikatlo nga aldaw, Pebrero 17, inusar met ni Francis Gentoral iti LUTGR kas wagas iti epektibo ken episiente a panagaramid iti daremdem. Inpaay ni Gentoral iti padasna idi kaduana a nangbukel dagiti kameng iti Probinsial a Gobierno ti La Union (PGLU) nga idadaulwan ni Gob. Francisco Emmanuel “Pacoy” R. Ortega III, iti sirmata iti probinsia. Inpaayna nu kasanu a nainnayad a nagkaysaan iti pannakapili iti sirmata tapnu umno kadagiti kasapulan iti probinsia.
Manamnama nga iti pannakaamiris iti sirmata iti probinsia ket mangpadur-as iti kinakompetitibo iti kalidad iti biag iti La Union.
Iti Basic Class ket nasarunuan iti Master Class idi Pebrero 20-22, 2017 iti isu met laeng a lugar. Ti Basic Class ket nakasentro kadagiti pundasion a konsepto iti PGS kabayatanna a ti Master Class ket nakatutok kadagiti case study a mangladladawan iti strategy monitoring and sustainability. Israel O. Rudio, Provincial Information & Tourism Office / ABN
FILIPINO ATHLETES
In this March 2022 file photo, Cong. Eric Go Yap of Benguet shares some light moment with Team Lakay’s Eduard Folayang and coach Mark...
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn grn_Latn eng_Latn